Antonio Maria Zaccaria

Antonio Maria ZACCARIA (naskiĝinta en 1502 en Kremono, mortinta la  samloke) estas katolika sanktulo, itala kuracisto kaj teologo kaj fondinto ordena. Lia festotago estas la 5-a de julio.

 Vivo 
Zaccaria jam de junaj jaroj estis modela homo koncerne morojn kaj preĝadon. Li studis en Pavio medicinon kaj laboris poste kiel kuracisto inter malriĉuloj de Kremono. Tie influis lin la ideoj de la dominikano Battista da Crema. En 1528 Zaccaria, post finitaj teologistudoj, ordinitis pastro. En 1530 li iĝis kapelano de grafino Ludovica Torelli en Milano. Ŝi helpis lin fondi la ordenon virinan de la Anĝelaninoj (latine: Sancti Pauli Sorores Angelicae, mallongigo: AS). En 1533 agnoskis lia papa moŝto Klemento la 7-a la viran ordenon de la Barnabasanoj (latine: Clerici regulares Sancti Pauli decollati, mallongigo: CRSP, branĉo ene de la Regulaj klerikoj).

Kiel predikisto Zaccaria vojaĝis tra tutan Nordan Italujon. Liaj novigoj sur la kampo liturgia (ekz. la apogo de 40 tagojn daŭranta publika adorado de la korpo de Kristo) ne nur inmpresis fidelulojn sed ankaŭ suspektigis lin ĉe diversaj ekleziuloj. Li entombigitis en la Kirko Sankta Barnabaso en Kremono. Pro venerado multa fare de la kristana popolo li sanktigitis en 1897. Liaj simboloj estas lilio, kaliko kun hostio, kruco.

 Literaturo 
 Marcello Landi: La presenza della Summa Theologiae di Tommaso d'Aquino nei primi due Sermoni di Antonio Maria Zaccaria in Barnabiti Studi 20 (2003), pagg. 69-81
 Marcello Landi: Sant'Antonio Maria Zaccaria. Contesto storico-culturale e presenza della Summa Theologiae di san Tommaso d'Aquino nei suoi primi tre sermoni, in Sacra Doctrina. Studi e ricerche n. 52 (3/2006), pp. 46-81
 Prie en ekumenisma leksikono pri sanktuloj

 Eksteraj ligiloj 

 Pri la ordenfondinto sur la retpaĝo de la Barnabasanoj 

Kategorio:Italaj kuracistoj
Kategorio:Italaj teologoj
Kategorio:Italaj sanktuloj
Kategorio:Fondintoj de katolikaj ordenoj